Regulačná tyč

Regulačná tyč je tyč, ktorá sa používa v jadrovom reaktore na regulovanie výkonu reaktora. Keď sa tyče zasunú, výkon reaktora sa zníži a opačne. Vypĺňa ju látka, ktorá je absorbátor neutrónov.

Keď je regulačná tyč v reaktore, absorbuje časť neutrónov uvoľnených štiepením jadra, čo spôsobí, že nie sú k dispozícii na ďalšie štiepenie jadra. Týmto spôsobom sa zabraňuje nekontrolovanému nárastu reťazovej reakcie v reaktore. Čím hlbšie do reaktora sa tyč zasunie, tým viac neutrónov absorbuje a tým viac klesá výkon reaktora.

Kategória:Jadrová energetika